Source: http://docplayer.hu/5674899-A-raepites-utjan-torteno-tulajdonszerzes-szabalyai-es-ingatlannyilvantartasi.html
Timestamp: 2018-02-20 15:38:20+00:00

Document:
A ráépítés útján történő tulajdonszerzés szabályai és ingatlannyilvántartási - PDF
Download "A ráépítés útján történő tulajdonszerzés szabályai és ingatlannyilvántartási"
1 INGATLAN-NYILVÁNTARTÁS Dr. Frang Éva A ráépítés útján történő tulajdonszerzés szabályai és ingatlannyilvántartási bejegyzése Az alábbiakban a ráépítés lehetséges jogkövetkezményeinek ismertetésére kerül sor. A ráépítés tulajdonjogot keletkeztet a földtulajdonos, vagy a ráépítő javára. A Ptk. a jogosulatlan ráépítés eseteit szabályozza, amely ma már ritkán fordul elő. Az ítélkezési gyakorlat azonban kiterjesztette a ráépítés szabályait arra az esetre is, amikor a ráépítés a tulajdonos engedélyével történik, de anélkül, hogy a felek az építkezést követő jogviszonyokat rendezték volna. A Ptk. ráépítésre vonatkozó szabályai szubszidiárius jellegűek, alkalmazásukra tehát csak a felek megállapodásának hiányában kerülhet sor. Ráépítésről akkor beszélünk, ha valaki (akár jó-, akár rosszhiszemű személy) más személy tulajdonában álló földre épít. A ráépítés az ingatlanok tulajdonjogának származékos szerzésmódjai közé sorolható, tehát az új jogosult tulajdonjoga az előző tulajdonos tulajdonjogán alapszik, abból származik. 1 Ma már ritkán fordul elő olyan eset, hogy valaki idegen telken tudatosan, vagy tévedésből a tulajdonos tudomása nélkül építkezik. Ráépítés a felek megállapodása alapján Amennyiben a ráépítő a tulajdonos engedélyével építkezik, a felek általában megállapodásukban rögzítik az épület jogi sorsát. A Ptk (1) bekezdése érelmében a tulajdonos szabadon rendelkezik a tulajdonjog tárgya felett, ezért a Ptk. ráépítésre vonatkozó szabályait csak a földtulajdonos és az építkező megállapodásának hiányában lehet alkalmazni. Ezt támasztja alá a Legfelsőbb Bíróság PK 7. számú állásfoglalásának I. pontja is. A felek megállapodása nincs meghatározott alakhoz kötve, de az ingatlan-nyilvántartási bejegyzésnek ilyenkor is az Inytv.-ben meghatározott tartalmi és formai követelményeknek megfelelő okirat alapján van helye. A földtulajdonos és az építkező megállapodhat egymással, hogy az épület tulajdonjogát a földtulajdonos szerzi meg, az építkezőt pedig haszonélvezeti, vagy használati jog illeti meg. Lehetséges azonban az is, hogy a felek írásbeli megállapodása alapján az épület tulajdonjoga az építkezőt illeti meg. 2 Ebben az esetben a földtulajdonost az épületre, az épület tulajdonosát pedig a földre a Ptk. 97. (3) bekezdése alapján elővásárlási jog illeti meg. Abban az esetben, ha valaki jogosulatlanul építkezik idegen földre, vagy a tulajdo- 1 Lenkovics Barnabás: Dologi jog. Eötvös József Könyvkiadó, Bp o. 2 Az ingatlan jogi kézikönyve. (szerk.: Kis Gábor) Kjk-Kerszöv Jogi és Üzleti Kiadó Kft., Bp o.
2 66 RES IMMOBILES nos engedélyével ugyan, de anélkül hogy a földtulajdonossal az épület jogi sorsát rendezték volna, a felek megállapodását a bírság határozata pótolja. A Ptk. ráépítésre vonatkozó szabályai A felek megállapodása hiányában a bíróság a Ptk. szabályainak alkalmazásával dönt az épület jogi sorsáról a ráépítő jó-vagy rosszhiszeműségétől függően. Főszabály szerint az épület tulajdonjogát a földtulajdonos szerzi meg, a gazdagodását azonban köteles a ráépítőnek megfizetni. Ez nem csak az építkezés költségeit foglalja magában, hanem azt az értéket is, amellyel az ingatlan értéke a ráépítés következtében növekedett. A földtulajdonos kérheti azt is, hogy a jogtalanul ráépítő a földet, vagy amenynyiben az megosztható annak megfelelő részét vásárolja meg. 3 A beépített földrészlet megosztására azonban csak akkor van lehetőség, ha azt az építésügyi hatóság jogerős határozatával engedélyezte. Mivel a ráépítésre a Ptk (3) bekezdése értelmében a túlépítés szabályait kell megfelelően alkalmazni, az egész föld megvásárlása csak akkor kötelezhető a ráépítő, ha a fennmaradó rész a ráépítés következtében használhatatlanná válik, vagy a földdel kapcsolatos valamely jog vagy foglalkozás gyakorlása lehetetlenné, vagy számottevően költségesebbé válik. Ha a ráépítő a föld megvásárlására nem képes, akár az épület lebontására is kötelezhető. A ráépítő tulajdonszerzésére vonatkozó szabályok alkalmazásának nincs helye, ha a ráépítő rosszhiszemű volt, vagy ha a földtulajdonos a ráépítés ellen olyan időben tiltakozott, amikor a ráépítőnek az eredeti állapot helyreállítása még nem okozott volna aránytalan károsodást. 4 A ráépítő rosszhiszeműsége esetén a ráépítés jogkövetkezményeiről a földtulajdonos jogosult dönteni. Az építkező jóhiszeműsége esetén ha a földtulajdonos tudtával építkezett, vagy menthető okból tévesen azt feltételezte, hogy jogosult az építkezésre a földtulajdonos választási joga korlátozódik. Ilyen esetben ugyanis a ráépítő szerzi meg a földnek, illetőleg ha a föld megosztható a föld megfelelő részének a tulajdonjogát, ha az épület értéke a földnek, illetőleg a föld megfelelő részének értékét lényegesen meghaladja. A bíróság feladata annak megállapítása, hogy az épület értéke a föld illetve a föld megfelelő része értékét lényegesen meghaladja-e. A bíróság a földtulajdonos kérelmére azt is megállapíthatja, hogy a ráépítő csak az épület tulajdonjogát szerezte meg. Ebben az esetben a ráépítőt a földön a Ptk ának megfelelő használati jog illeti meg. 5 Az épület külön tulajdonának ráépítő általi megszerzése áll fenn akkor is, ha a ráépítő ilyen tartalmú kérelmének a teljesítéséhez a földtulajdonos a perben hozzájárult. 6 A ráépítő jóhiszeműsége nem állapítható meg, ha a tulajdonos olyan időben tiltakozik az építkezés ellen, amikor az eredeti állapot 3 Ptk (1) bek. 4 Ptk (3) - (4) bek. 5 Ptk (2) bek. 6 PK. 7. II. pont
3 INGATLANJOG A GYAKORLATBAN 67 helyreállítása még nem okozott volna aránytalan károsodást. 7 Ha a ráépítő a földön tulajdonjogot, vagy használati jogot szerzett, köteles a tulajdonosnak a föld vagy földrészlet forgalmi értékét megtéríteni, illetve a használatért ellenértéket fizetni. Amennyiben a ráépítő csak a föld egy részének tulajdonjogát szerzi meg, köteles a ráépítéssel okozott értékcsökkenésért kártalanítást is fizetni. A Ptk (3) bekezdése értelmében közös tulajdon keletkezik a felek eltérő megállapodása hiányában, ha: - valaki a más tulajdonában álló épületet bővíti, - az épülethez hozzáépít, vagy átépíti, - a földön, amelyre ráépítenek, már épület állt. Az egyes tulajdoni hányadok mértékének a megállapításánál azt kell vizsgálni, hogy a ráépítéskor milyen összeget tett ki az egész ingatlan és a ráépített (hozzáépített) rész értéke. 8 A PK. 7. számú állásfoglalás III. pontja értelmében nem lehet közös tulajdont keletkeztető építkezésnek tekinteni az épület szerkezetét nem érintő karbantartási, korszerűsítési, felújítási és más építési munkát. A földhasználati jog A Ptk a értelmében az épület tulajdonosát az épület fennállásáig a földre használati jog illeti meg, ha a felek megállapodása vagy a bíróság határozata alapján az épület tulajdonjogát az építkező szerzi meg. A földhasználati jog nem meghatározott személyhez fűződik, hanem az épület mindenkori tulajdonosát illeti meg. Önálló forgalom tárgya nem lehet. Az épület tulajdonjogának változásakor azonban az új tulajdonosra száll át változatlan feltételekkel. 9 A Ptk. idézett rendelkezései szerint a földhasználati jog nem önmagában létezik, hanem az önálló tulajdonú épülethez kapcsolódva. A Vhr. 9. (1) bekezdése azonban úgy rendelkezik, hogy a más tulajdonában álló földön építkezés céljából alapított földhasználati jogot egész földrészletre, vagy a földrészlet természetben vagy területi mértékben meghatározott részére lehet bejegyezni a név szerint meghatározott építkező (jogosult) javára (megállapodáson alapuló földhasználati jog). Ebben az esetben a felek az építkezés megkezdése előtt, megállapodásukban alapítják a földhasználati jogot, amely a bejegyzéssel keletkezik és melyet az építkező, mint jogosult javára kell bejegyezni teherként a földrészlet tulajdoni lapjának III. részén. Az építkezés befejezését követően, az épület önálló ingatlanként történő bejegyzésekor az építkező javára bejegyzett földhasználati jog a tulajdoni lap III. részéről törlésre kerül, és az épület mindenkori tulajdonosa javára kerül bejegyzésre a földrészlet tulajdoni lapjának I. részén. A feleknek a ráépítéssel történő tulajdonszerzésre vonatkozó megállapodásukban a földhasználati jog alapításáról is rendelkezniük kell, a bíróságnak pedig a tulajdoni viszonyok rendezésével egyidejűleg hivatalból kell rendelkeznie a használati jog ingatlan- 7 BH PK. 7. V. pont 9 Lenkovics Barnabás: Dologi jog. Eötvös József Könyvkiadó, Bp o.
4 68 RES IMMOBILES nyilvántartási bejegyzéséről is a határozatában. A földhivatal azonban az épület önálló ingatlanként való bejegyzése iránt megindított eljárásban az épület tulajdonosát megillető földhasználati jogot akkor is bejegyezheti, ha a felek a földhasználat kérdésében nem állapodtak meg, vagy a bíróság a földhasználati jogról nem rendelkezett. 10 Az épület tulajdonosa földhasználati jogánál fogva jogosult a föld használatára és hasznai szedésére, valamint köteles viselni az ennek fenntartásával járó terheket. 11 A földhasználati jog az épület fennállásáig marad fenn, az épület megsemmisülésével vagy lebontásával megszűnik. Megszűnik akkor is, ha a felek a szerződésükben meghatározott időtartamot kötöttek ki, és ez eltelt, továbbá ha a föld tulajdonosa megszerzi az épület, vagy az épület tulajdonosa a föld tulajdonát. Felmerül a kérdés, hogy az előbb említett esetben a tulajdonjog bejegyzésére irányuló eljárásban, a felek külön erre irányuló kérelme nélkül, hivatalból az ingatlanügyi hatóság törölheti-e a földhasználati jogot. Az I. fokon eljáró földhivatal a tulajdonjog bejegyzésére irányuló eljárásban a 276 hrsz-ú, udvar megnevezésű, és a 276/A hrsz-ú, lakóház megnevezésű ingatlanokat egyesítette, a 276/A hrsz-ú ingatlan megszüntetésével. Ezzel egyidejűleg törölte a 276 hrsz.-ú ingatlant terhelő és a 276/A hrsz-ú ingatlant illető földhasználati jogot, a 276 hrsz-ú ingatlanon feltüntette a lakóházat, továbbá a 276/A hrsz-ú ingatlant terhelő jogokat és tényeket a 276 hrsz-ú ingatlanra jegyezte be. Az egyesítés indoka az volt, hogy a 276 hrsz- ú ingatlant megvásároló vevők tulajdonosai voltak a 276/A hrsz-ú ingatlannak, így a tulajdonjog bejegyzésével a két ingatlan ugyanazon személyek tulajdonába került. A földhivatal határozata ellen a vevők fellebbezést nyújtottak be a kérelemhez kötöttség elvére hivatkozva, tekintettel arra, hogy telekösszevonás iránti kérelmet nem nyújtottak be. A II. fokon eljáró, Veszprém Megyei Földhivatal a fellebbezést megalapozottnak vélte, és az első fokon eljáró földhivatalt új eljárás lefolytatására utasította, mivel álláspontja szerint az ingatlanok összevonására és a terhek bejegyzésére a felek erre irányul kérelme nélkül nem kerülhetett volna sor. Indokolásában az Inytv. 6. (1) bekezdésére hivatkozott, amely szerint: A jogok és jogilag jelentős tények bejegyzésére illetőleg feljegyzésére irányuló ingatlannyilvántartási eljárás ha e törvény másként nem rendelkezik az ügyfél kérelmére vagy hatósági megkeresésre indul, és az ingatlannyilvántartásba csak az a jog, jogilag jelentős tény jegyezhető be, illetőleg kerülhet feljegyzésre, amelyet a kérelem vagy hatósági megkeresés megjelöl. 12 A bejegyzés deklaratív hatálya és a bejegyzéshez szükséges okiratok A ráépítés útján keletkező tulajdonjog az átruházáson alapuló tulajdonjoggal szemben nem az ingatlan-nyilvántartási bejegyzéssel jön létre. A ráépítésen alapuló tulajdonszerzés az építkezés befejezésével következik be. 13 A bejegyzésnek ebben az esetben csak deklaratív hatálya van, vagyis a tulajdonjog a bejegyzés nélkül is létre jön és fennáll. Az Inytv. 3. (2) bekezdése értelmében azonban a bejegyzés hozza létre a szerződésen alapuló földhasználati jogot. Amennyiben a földhasználati jog bírósági határozaton ala- 10 Inytv. Vhr. 9. (4) bek. 11 Ptk (1) bek. 12 Veszprém Megyei Földhivatal /2/2006. számú határozata 13 BDT
5 INGATLANJOG A GYAKORLATBAN 69 pul, vagy a törvény erejénél fogva keletkezik, szintén nem érvényesül a bejegyzési elv, és a bejegyzés csak jogot regisztráló hatállyal bír. A ráépítés útján történő tulajdonszerzés és földhasználati jog alapítás tárgyában kötött szerződés érvényességéhez a Ptk. nem ír elő alakisági feltételeket, a feleknek a 97.. (2) bekezdése szerinti megállapodását is csupán írásbeli alakhoz köti. A tulajdonjog és földhasználati jog ingatlan-nyilvántartási bejegyzésének azonban az Inytv ában meghatározott követelményeknek megfelelő, ügyvéd által ellenjegyzett magánokirat alapján van helye. A felek megállapodásának hiányában az Inytv. 30. (1) bekezdésére tekintettel a bíróság ítélete szolgálhat a bejegyzés alapjául. A Vhr. 65. (1) - (2) bekezdései alapján: Az ingatlan-nyilvántartási térkép tartalmát érintő változás átvezetéséhez a külön jogszabály előírásai szerint készített és a földhivatal által záradékolt változási vázrajz is szükséges. Az ingatlan természetben meghatározott vagy területnagyságban kifejezett részére vonatkozó jog vagy tény bejegyzéséhez, illetve feltüntetéséhez az ingatlan érintett részét ábrázoló és a földhivatal által záradékolt változási vázrajz szükséges. Építési engedélyhez kötött épület létesítése esetén a Vhr. 65. (3) bekezdése értelmében a földhivatal által záradékolt vázrajzon kívül jogerős, végleges használatbavételi engedély vagy fennmaradási engedély is szükséges. Ingatlan-nyilvántartási eljárásban a ráépítés tényét hatósági határozattal (használatbavételi engedély, fennmaradási engedély stb.) kell igazolni. 14 A ráépítéssel való tulajdonszerzésnek ugyanis az a feltétele, hogy az építmény tartós fennmaradásra alkalmas legyen, és az építtető az építmény létesítéséhez szükséges engedélyeket beszerezze. 15 Nem illeti meg tulajdoni igény a ráépítőt, ha az emelt építményre csupán ideiglenes fennmaradási engedélyt kapott. 16 Ha a ráépítő nem az egész földet szerzi meg, hanem annak csak egy részét, a telek megosztásra kerül. Ebben az esetben a fentieken kívül a bejegyzéshez szükséges az építésügyi hatóság telekalakítási engedélye is. Az épület önálló ingatlanként történő bejegyzése A Ptk. 97. (1) bekezdése szerint az épület tulajdonjoga a földtulajdonost illeti meg. E szabály alól a 97. (2) bekezdése kivételt tesz: az építkezőt illeti meg az épület tulajdonjoga, ha a törvény vagy a földtulajdonossal kötött megállapodás így rendelkezik. A földrészlet és a rajta lévő épület tulajdonjoga tehát elválik egymástól, ha a felek megállapodása alapján az építkező csak az épület tulajdonjogát szerzi meg, vagy a bíróság ítéletében a Ptk (2) bekezdésének alkalmazásával ilyen tartalmú döntést hoz. Az Inytv. 24. (4) bekezdése és a Vhr. 59. (1) bekezdése értelmében az épületet és a földrészletet ebben az esetben különkülön tulajdoni lapokon kell nyilvántartani. Az épület az Inytv ának a) pontja alapján önálló tulajdonú ingatlanként kerül bejegyzésre, a tulajdoni lap I. részén a földrészletet terhelő földhasználati jogra történő utalással. A tulajdoni lap II. részén az építkező kerül bejegyzésre tulajdonosként (a felek megállapodásától függően létesítés vagy ráépítés jogcímén). A földrészlet tulajdoni lapjának I. részén pedig, az épület mindenkori tulajdonosát megillető földhasználati jogot kell bejegyezni. 14 KGD * * * 15 BH BH
Javaslat használati megállapodások megkötésére. dr. Balázs Orsolya osztályvezető Vagyonkezelési Osztály
Budapest Főváros XXIII. kerület Soroksári Polgármesteri Hivatal Vagyonkezelési Osztály 1239 Budapest, Grassalkovich út 170. KÉPVISELŐ - TESTÜLETI ELŐTERJESZTÉS Javaslat használati megállapodások megkötésére

References: Bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság